Nagypáli Község Önkormányzati Képviselő-testületének 15/2020 (XII.21.) önkormányzati rendelete

A közművelődésről

 Hatályos: 2022. 05. 31

Nagypáli Község Önkormányzata Képviselő-testületének hatáskörében eljárva Nagypáli Község Polgármestere a veszélyhelyzet kihirdetéséről szóló 478/2020. (XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat és hatáskörében eljárva a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a Magyarország helyi Önkormányzatairól szóló 2011. évi CLXXXIX. törvény 13. § (1) bekezdésének 7. pontjában meghatározott feladatkörében eljárva a következőket rendeli el:

**1. §** (1) Nagypáli Község Önkormányzata (a továbbiakban: Önkormányzat) közművelődési alapszolgáltatásként a művelődő közösségek létrejöttének elősegítését, működésük támogatását, fejlődésük segítését, a közművelődési tevékenységek és a művelődő közösségek számára helyszín biztosítását nyújtja.

(2) Az Önkormányzat a (2) bekezdés szerinti közművelődési alapszolgáltatás megszervezése keretében

a) a művelődő közösségnek rendszeres és alkalomszerű művelődési vagy közösségi tevékenysége végzésének helyszínét biztosítja,

b) a művelődő közösség számára bemutatkozási lehetőségeket teremt,

c) fórumot szervez a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.

(3) Az Önkormányzat az alapszolgáltatások nyújtása során elősegíti a fogyatékkal élők és a hátrányos helyzetű társadalmi csoportok kulturális, közművelődési szolgáltatásokhoz való hozzáférését és

**2. §** A közművelődési alapszolgáltatások biztosításának módja különösen

a) civil közösségek számára bemutatkozási lehetőség biztosítása a települési rendezvényeken, kiállítások, bemutatók szervezésével,

b) helyszín biztosítása a civil közösségek számára foglalkozásaik, összejöveteleik, rendezvényeik megtartásához.

c) valamennyi korosztály művelődését segítő, a generációk közötti kapcsolattartást erősítő programok szervezése.

f) ismeretterjesztő előadások, vetélkedők szervezése,

g) helytörténeti, képzőművészeti és fotókiállítások rendezése,

h) óvodás- és általános iskoláskorú gyermekek számára nemzeti ünnepekhez és emléknapokhoz kapcsolódó programok szervezése,

i) helyi értékeket feltáró, védő, összefogások ösztönzése, kiadványok támogatása,

j) nemzeti, nemzetiségi és helyi identitást erősítő, hagyományokat őrző, átörökítő programok szervezése, támogatása,

k) ünnepek kultúrájának gondozása, helyi hagyományok felelevenítése,

l) helyi kulturális épített és természeti örökségre építő programok szervezése, támogatása.

**3. §** (1)1 Az Önkormányzat a közművelődési alapszolgáltatásokat saját fenntartású közösségi színtér működtetésével látja el az alábbi helyszíneken:

a) Nagypáli Község közösségi színtér Nagypáli, Arany János utca 26. szám .

b) Községi Könyvtár- könyvtári szolgáltató hely Nagypáli, Arany János utca 26.

c) Sport és rendezvénytér közösségi színtér Nagypáli, 024/20 hrsz

(2) Az Önkormányzat a közművelődési alapszolgáltatások ellátása céljából közművelődési megállapodást köthet.

**4. §** (1) Az Önkormányzat

a) éves költségvetési rendeletében tervezi a közösségi szintér fenntartásához és a közművelődési alapszolgáltatások ellátásához szükséges forrásokat,

b) saját forrást biztosít a közművelődési intézmény működéséhez, fejlesztéséhez kapcsolódó pályázatokhoz,

c) a központi költségvetés alapján a közművelődési feladatainak ellátásához nyújtott támogatást a közművelődési feladatainak ellátására fordítja.

(2) Az Önkormányzat az (1) bekezdésben meghatározottak mellett éves költségvetési rendeletében tervezi

a) a települési rendezvények megszervezésének és

b) a kulturális egyesületek támogatásának

fedezetét.

(3) A közművelődési intézményben nyújtott szolgáltatásokért fizetendő díjakat a képviselő-testület határozza meg.

**5. §** (1) Az Önkormányzat a közművelődési feladatainak ellátásában együttműködik különösen

a) a helyben működő civil szervezetekkel,

b) az egyházakkal,

c) a Deák Ferenc Megyei és Városi könyvtárral.

(2) Az (1) bekezdés szerinti együttműködés során az önkormányzat egyes közművelődési feladatait közművelődési megállapodás keretében is elláthatja.

**6. §** Az Önkormányzat a települési könyvtári ellátás biztosítását a megyei hatókörű városi könyvtár szolgáltatásainak igénybevételével teljesíti. A Képviselő-testület megállapodást köt a megyei hatókörű városi könyvtárral, és az igénybe vett szolgáltatások fogadására alkalmas könyvtári, információs és közösségi hely elnevezésű könyvtári szolgáltató helyet illetőleg könyvtárbuszt működtet.

**7. §** Ez a rendelet a kihirdetését követő napon lép hatályba, egyidejűleg a 10/2007(IV.20.) önkormányzati rendelet hatályát veszti.